als_Latn dik_Latn sag_Latn
Mirel Sheme
Temat Kryesore
- Mblidhet për herë të parë, pas zgjedhjeve ë 23 qershorit 2013, asambleja e Tiranës
- Propozohen emrat më të pëlqyer nga baza për kryeqytetin
Kur na ndajnë pak më shumë se dy muaj nga zgjedhjet vendore Partia Socialiste mblodhi asamblenë e Tiranës. Edhe pse ka pothuajse dy javë që socialistët zhvillojnë mbledhje organizative në njësi të veçanta bashkiake të kryeqytetit, kjo ishte mbledhja e parë e asamblesë së përgjithshme të Tiranës që pas zgjedhjeve të 23 qershorit 2013. Qëllimi i asamblesë ishte diskutimi rreth anës organizative për zgjedhjet e 21 qershorit dhe për të diskutuar mbi pakënaqësitë e anëtarëve të asamblesë. Ndërsa ajo që u prit me mjaft interes ishte propozimi nga baza i emrit që do të kandidojë për bashkinë më të madhe në vend.
Emrat më të lakuar gjatë asamblesë
Pjesë e asamblesë ka qenë kryeministri i vendit Rama dhe deputetët e PS-së për qarkun e Tiranës, ndërsa fjalën hapëse e mbajti kryetari i PSsë për Tiranën, Saimir Tahiri. Përveç anës organizative të Partisë Socialiste për sa i përket zgjedhjeve vendore, çështje tjetër diskutimi ka qenë edhe punësimi. Ndërsa tema që pritet mjaft me interes edhe nga opinioni publik ishte ajo e caktimit të emrit të kandidatit që do të garojë për Bashkinë e Tiranës. Edhe pse ky takim nuk kishte për qëllim caktimin e emrave që do të jenë kandidatë të mundshëm për bashkinë e Tiranës, baza ka shprehur vullnetin dhe dëshirën e saj. Emrat më të lakuar gjatë diskutimit ishin ai i deputetit Blendi Klosi, i ish-kryeministrit Pandeli Majko, i Ministres së Arsimit, Lindita Nikolla dhe emri i ish- nënkryetares së Bashkisë së Tiranës, Albana Dhimitri, e propozuar nga shoqëria civile. Gjatë momentit të diskutimit mbi emrat, kryeministri Edi Rama bëri një ndërhyrje, duke deklaruar se nuk ishin mbledhur për atë çështje ndërkohë që përmendja e emrit të ish-kryeministrit Majko u shoqërua me brohoritje. Majko është një nga figurat më të përfolura për kandidimin në krye të bashkisë së Tiranës, si një figurë mjaft popullore dhe e pëlqyer në kryeqytet.
Ndërsa një tjetër diskutant bëri një propozim që kandidati për Tiranën të vinte nga shoqëria civile dhe emri i lakuar është ai ish-nënkryetares së bashkisë së Tiranës, Albana Dhimitri. Gjatë diskutimeve janë përmendur edhe disa emra të tjerë si ai i Ministrit të Mirëqenies Sociale dhe Rinisë, Erion Veliaj dhe Ministrit të Brendshëm, Saimir Tahiri, ndërsa kryeministri Rama ka ndërhyrë sërish duke u shprehur “mos përmendi emra kot se do të dalin në media si propozime të PS-së”. Propozimi i këtyre emrave u bë nga individë të veçantë të 11 njësive bashkiake të Tiranës. Burime nga PSja bënë me dije se nga java që vjen do të ketë një mbledhje për të diskutuar emrat e propozuar nga baza, ndërsa në fillim të muajit prill pritet që të dalë edhe lista zyrtare, jo vetëm me emrin që do të garojë për Bashkinë e Tiranës, por edhe 60 emrat e tjerë që do të vijnë nga “Aleanca për Shqipërinë Evropiane”. Propozimet që bëhen në bazë, do të shkojnë tek kryesia e partisë dhe më pas do të zgjidhet një emër. Por nuk janë vetëm këta emrat e propozuar pasi propozime do të vijnë edhe në rrugë zyrtare nga çdo asamble. Ndërsa kryeministri Rama është shprehur se fitorja në Tiranë është mjaft e rëndësishme jo vetëm për Partinë Socialiste, por për të gjithë koalicionin e majtë. Ndaj sipas Ramës duhet një punë e madhe për të korrur një fitore bindëse në zgjedhjet e 21 qershorit. Sipas marrëveshjes së arritur mes Partisë Socialiste dhe aleatit më të madh LSI, i takon socialistëve që të propozojnë emrin për bashkinë më të madhe në vend.
Rama: Këshilltarët bashkiakë nuk do të kenë poste në administratë
Një tjetër çështje mjaft e ndjeshme që u diskutua gjatë asamblesë së Partisë Socialiste për Tiranën ishte ajo që lidhet me këshillat bashkiakë. Sipas ligjit në fuqi këshilltarët duhet të jenë sipas një ndarje të barabartë 50 me 50, pra 50 për qind e këshilltarëve bashkiakë do i takojnë kandidatit fitues ndërsa 50 për qind do t'i përkasin opozitarëve. Gjatë asamblesë së Partisë Socialistë për qarkun e Tiranës u kërkua që strukturat e PSsë në kryeqytet duhet të fillojnë nga puna për propozimin e emrave të kandidatëve për këshilltarë. Sipas burimeve brenda PS-së propozimet do të vijnë sipas zonave dhe këshilltarët do të futen në fushatë së bashku me kandidatin. Këtë çështje e ka prekur edhe kryeministri Rama duke iu kërkuar strukturave që të organizohen për këtë proces zgjedhor. Sipas kryeministrit Rama meqenëse nuk do të ketë më këshilltarë minibashkie por vetëm bashkie, do të jetë si kusht që nuk do të ketë këshilltarë bashkie që të mbajnë dhe poste në administratë pra të kenë statusin e nëpunësit civil.
Jamarbër Malltezi, “asi nën mëngë” i PD-së për Tiranën
Gara për Bashkinë e Tiranës duket se është futur në fazën finale të saj edhe në radhët e opozitës. PD-ja që sipas të gjitha gjasave do të ketë të drejtën e propozimit të kandidatit të saj për kryeqytetin ende nuk ka dalë me një emër zyrtar, pasi kryesia e degës ende nuk ka formalizuar listën e kandidatëve, por baza sugjeron që të garojë, ish-ministrja Integrimit Majlinda Bregu dhe ish-ministri i Shëndetësisë Halim Kosova. Madje baza ka shprehur edhe dëshirën për një rikandidim të kryetarit Basha. Por ajo që duket se është një nga alternativat më të mundshme për PDnë që konsiston edhe me pëlqimin e liderit Basha, por edhe me votën absolute të ish-kryeministrit Berisha është kandidatura e dhëndrit të Sali Berishës, Jamarbër Malltezi. Ndonëse emri i Malltezit nuk është përfolur fare nëpër media apo në ambientet e SHQUP-it, burime për gazetën “Shekulli” bënë me dije se Malltezi po e përgatit seriozisht një kandidim të tij në krye të bashkisë më të madhe në vend. Ndonëse baza ka dhënë votën e saj edhe për ish-ministren e Integrimit, Majlinda Bregu, ishte vetë Bregu që në një dalje për mediat e mohoi një kandidim të saj të mundshëm për Tiranën.
“Unë nuk di asgjë përveç atyre që kam lexuar bashkë me ju ndër media. Kam tashmë 10 vjet në politikë sa të arrij ta menaxhoj dhe të dalloj emocionin, lajmin fals nga e vërteta. Unë kam detyrat të cilat nuk më duket se janë pak dhe janë plot dhe për më tepër vazhdoj të besoj se vendimmarrja nuk është çështje ambicieje personale”, është shprehur Bregu në media. Nuk dihet nëse kjo është një tërheqje personale e vetë Bregut të mos harrojmë që bëhet fjalë për bashkinë e kryeqytetit apo është një tërheqje për t’i lënë rrugë të lirë dhëndrit të Berishës, Jamarbrit. Ndërsa Halim Kosova, ish-ministri i Shëndetësisë ende nuk ka dhënë një reagim të tij në lidhje me kandidaturën. Por duket se në dhëndri i ish-kryeministrit Berisha qëndron një hap para edhe Halim Kosovës, nëse do të marrim parasysh impaktin që ka ish-kryeministri Berisha në Partinë Demokratike. Mos harrojmë faktin që Jamarbër Malltezi që pas kohës kur u bë anëtar i Këshillit Kombëtar të PD-së dhe sekretar i Departamentit të Mjedisit, ka qenë mjaft aktiv në jetën politike. Madje ditët e fundit ka qenë në ballë të protestave të organizuara nga Partia Demokratike për dorëheqjen e kryeparlamentarit Meta.
Shtoni një koment
8 Komente
Emigranti 90-tes
Nga doli ky Malltezi ,,?!.
Mala
Pa nje, pa dy.Vetem Pandeli Majko.
durrsaku
nese futet malltezi.
do te imigroje te trasferohem ne tirone vetem per te vutuar kundra.
per te tille hajduta ska nevoje tirona
trapi
ore ky malltezi do na humb zgjedhjet...
Detari
Nje lloj jane te gjithe.
Kanina e Ismailit
E ktheu vatanin ne ferme private SALO SERBI..!!!
TOMORI
Zoti Majko, jo vetem qe esht nje nder dhjetoristet e 90, pore begraundi i tije esht i mbushur me nje pervoje pozitive. . Pervoja e gjate si deputet ne te gjitha legislaturat, ku gjithnje esht aktiv ne problemet madhore te vendit, e sidomos drejtimi i qeveris ne periudhen e debimit te kosovareve dhe akomodimi i tyre ne vendin tone e ben zotin Pandeli Majkon nje nga kandidaturat me te mira dhe qe i ka te gjitha shanset te fitoje , jo vetem nga te majtet dhe LSI, pore masa dermuse e qytetareve, bile edhe e te djathteve, mbasi zoti Majko me aftesit dhe pervojen dote jete kryebashkiaku i gjithe qytetareve te Tiranes .
doktori
Dinastia po pergatit vazhdimesine! Popull dele mos votoni dinastite se do mbeteni nen thundren e tyre dhe 100 vjet te tjera
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn als_Latn slk_Latn als_Latn fuv_Latn als_Latn als_Latn scn_Latn pap_Latn als_Latn als_Latn als_Latn zsm_Latn als_Latn hau_Latn als_Latn uzn_Latn als_Latn als_Latn als_Latn